Timetti tazzayrit tettwasen s tuget n tutlayin issexdamen yemdanen deg tmeslayt-nsen n yal ass. Tutlayin-agi d taɛrabt, tafransist d teqbaylit. Aya-agi yekcem deg taɣult n tesnillesmetti idijemɛen akk tumanin-agi yeɛnan asemres n tmeslayin-agi. Amahil-nneɣ icud ɣer usentel n usemres n tutlayin id nebder, iwumi neqqar « Timlilit ger tutlayin deg temdint n Tizi Uzzu, ladɣa imezdaɣ n temdint ufella « La haute ville ». Tamsalt-agi teɛnayaɣ d wakken llan waṭas n yisental i nezmer ad nekkes seg-s. Deg temdint n Tizi Uzzu, negra-d tamawt d akken imdanen yettidiren deg-s, seqdacen deg tmeslayt-nsen tagruma n wawalen id-yekkan seg tutlayin niḍen.